FI Euroopan unionin virallinen lehti C 160/7

Jäsenvaltion toimittama tiivistelmä perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta annetun komission asetuksen (EY) N:o 1857/2006 mukaisesti myönnetystä valtiontuesta

2009/C 160/04

Tuen N:o: XA 27/09

Jäsenvaltio: Romania

Tukiohjelman nimike tai yksittäistä tukea saaneen yrityksen nimi: Sprijin financiar pentru pierderile cauzate de înghețul târziu de primăvară în pomicultură.

Oikeusperusta: Kansallinen lainsäädäntö (laadittu asetuksen (EY) N:o 1857/2006 11 artiklan nojalla):

Ordonanța de Urgență nr. 41/2008 privind sprijinul financiar pentru pierderile cauzate de înghețul târziu de primăvară;

Ordin MADR nr. 734/2008 pentru aprobarea normelor metodologice de aplicare a Ordonanței de Urgență a Guvernului 41/2008 privind sprijinul financiar pentru pierderile cauzate de îngheț târziu de primăvară în pomicultură;

Proiect Hotărâre de Guvern privind sprijinul financiar care se acordă producătorilor agricoli din sectorul pomicol pentru pierderile cauzate în anul 2007 de înghețul târziu de primăvară.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 10 miljoonaa RON

Tuen enimmäisintensiteetti: 80 % prosenttia (asetuksen (EY) N:o 1857/2006 11 artiklan 2 kohdan mukaisesti).

Täytäntöönpanopäivä: Siinä päivästä lähtien, kun poikkeushakemuksen rekisteröintinumero on julkaistu maatalouden ja maaseudun kehittämisen pääosaston verkkosivustolla.

Tukijärjestelmän tai yksittäisen tuen kesto: 31.12.2010 asti.

Tuen tarkoitus: Vahvistettu komission asetuksen (EY) N:o 1857/2006 11 artiklan nojalla.

Tukikelpoiset kustannukset: Keväthallan vahingoittama tuotanto, mikäli kyseessä on yli 30 % prosentin osuus maatilan keskimääräisestä vuosituotannosta.

Alat, joita tuki koskee: Hedelmänviljelyala.

Tuen myöntävän viranomaisen nimi ja osoite:

Ministerul Agriculturii, Pădurilor și Dezvoltării Rurale Blvd. Carol I, nr. 24 sector 3 București ROMÂNIA

Internetosoite: http://www.madr.ro/pages/page.php?self=01&sub=0101&art=0907&var=010109

Muita tietoja: Menoihin voi saada tukea tästä valtiontukiohjelmasta siitä päivästä lähtien, jona Romanian virallisessa lehdessä julkaistaan esitys hallituksen päätökseksi, joka koskee rahoitustukea hedelmänviljelijöille vuoden 2007 keväthallasta johtuvien tappioiden vuoksi.

Hallituksen erityisasetuksessa N:o 41/2008, joka koskee hedelmänviljelijöille keväthallasta johtuvien tappioiden vuoksi myönnettävää tukea, säädetään yleisistä oikeudellisista puitteista eli määräajoista, tuensaajista, korvausten enimmäismääristä ja niiden laskutavasta.

Maatalous- ja aluekehitysministeriön määräyksessä N:o 734/2008 vahvistetaan erityisasetuksen N:o 41/2008 toimeenpanosäännöt. Erityisasetuksen N:o 41/2008 mukaan jokaisen hedelmänviljelyalaan vaikuttavan keväthallan yhteydessä laaditaan ja hyväksytään hallituksen päätös, jossa vahvistetaan, että hallaa on esiintynyt, ja määritetään kyseiset alat ja toimenpiteen kokonaisarvo. Tämän vuoksi erityisasetuksen N:o 41/2008 ja määräyksen N:o 734/2008 soveltamisella ei ole aikarajaa, kun taas hallituksen päätöstä sovelletaan ainoastaan yksittäisiin tapahtumiin.

Hallituksen päätösesityksessä esitetään, miten erityisasetuksen N:o 41/2008 säännökset pannaan käytännössä täytäntöön. Päätös koskee ainoastaan niitä alueita, joilla esiintyi hallaa keväällä 2007, ja alueita, joilla tämä haitallinen sääilmiö aiheutti vahinkoa.

Tämän vuoksi on mahdollista täsmentää ainoastaan talousarvio, joka on osoitettu vuonna 2007 esiintyneen keväthallan hedelmänviljelijöille aiheuttamien vahinkojen korvaamiseen.

Tässä ilmoituksessa esitetään ainoastaan vuonna 2007 esiintyneen keväthallan hedelmänviljelijöille aiheuttamien vahinkojen korvaamiseen vuonna 2009 varattu talousarvio, joka voidaan maksaa myös vuoden 2010 aikana.

Tuen N:o: XA 51/09

Jäsenvaltio: Espanja

Alue: Navarra

Tukijärjestelmän nimike tai yksittäisen tuen saaneen yrityksen nimi: Ayudas a las inversiones que ocasionen costes suplementarios relacionados con la protección y la mejora del medio ambiente y, la mejora de las condiciones de higiene de las explotaciones ganaderas o el bienestar de los animales.

Oikeusperusta: Orden Foral de la Consejera de Desarrollo Rural y Medio Ambiente por la que se establecen las normas que regirán la concesión de ayudas a las inversiones que ocasionen costes suplementarios relacionados con la protección y la mejora del medio ambiente y, la mejora de las condiciones de higiene de las explotaciones ganaderas o el bienestar de los animales.

Tukijärjestelmän arvioidut vuosikustannukset tai yritykselle myönnetyn yksittäisen tuen kokonaismäärä: 800 000 EUR

Tuen enimmäisintensiteetti:

1. Kun kyseessä ovat parhaaseen käyttökelpoiseen tekniikkaan tehtävät investoinnit, tuen määrä on 40 prosenttia tukikelpoisen investoinnin arvosta määrittelyvaiheessa. Tämä ei koske investointeja, jotka eivät lisää tuotantoa, vaan niillä tuen määrä on 60 prosenttia tukikelpoisen investoinnin arvosta. Edellä mainitut tukimäärät nousevat 50 ja 75 prosenttiin, jos investoinnit tehdään yhteisön kannalta tärkeillä alueilla, vuoristoalueilla tai epäsuotuisilla alueilla.

2. Muilla investoinneilla tuen määrä on 20 prosenttia tukikelpoisesta investoinnista lukuun ottamatta investointeja, jotka eivät lisää tuotantoa. Viimeksi mainituilla investoinneilla tuen määrä voi olla enintään 30 prosenttia tukikelpoisen investoinnin arvosta.

3. Tuki kattaa kaikissa tapauksissa 40 prosenttia tukikelpoisten yleiskustannusten kokonaismäärästä.

Täytäntöönpanopäivä: Tukiohjelmaa sovelletaan siitä päivästä alkaen, jona asetuksessa (EY) N:o 1857/2006 säädetyn poikkeushakemuksen rekisteröintinumero julkaistaan Euroopan komission maatalouden ja maaseudun kehittämisen pääosaston verkkosivustolla.

Tukijärjestelmän tai yksittäisen tuen kesto: 15. päivästä helmikuuta 2009–31. päivään joulukuuta 2013

Tuen tarkoitus: Tukea maatalousalan pk-yritysten kotieläintuotantoinvestointeja, joilla pyritään säilyttämään luonnonympäristö ja parantamaan sitä sekä parantamaan eläinten hygieniaoloja ja hyvinvointia ja edistämään näin tehokasta ja kestävää kotieläintuotantoa.

Asetuksen (EY) N:o 1857/2006 4 artikla: Maatilainvestoinnit. Tukikelpoiset kustannukset: 4 artiklan 4 kohta: kiinteän omaisuuden rakennus-, hankinta- tai parantamiskustannukset; koneiden ja laitteiden hankinta, tietokoneohjelmistot mukaan luettuina, enintään omaisuuden markkina-arvoon asti; edellä mainittuihin menoihin liittyvät yleiskulut, kuten esimerkiksi arkkitehtien, insinöörien ja konsulttien palkkiot, toteutettavuustutkimukset tai patenttien ja käyttölupien hankintakulut.

Kyseessä oleva ala/olevat alat: Kotieläintuotanto. NACE-koodi A 01.2”Kotieläintuotanto”.

Tuen myöntävän viranomaisen nimi ja osoite:

Gobierno de Navarra Departamento de Desarrollo Rural y Medio Ambiente C/Tudela, 20 31003 Pamplona (Navarra) ESPAÑA

Verkko-osoite: http://www.cfnavarra.es/agricultura/COYUNTURA/AyudasEstado/pdfs/STNO08046%20OF.pdf

Muut tiedot: